open-index/open-wikipedia-markdown huggingface dataset:
সৈয়দ রাজবংশ

**সৈয়দ রাজবংশ** দিল্লি সালতানাতের চতুর্থ রাজবংশ। ১৪১৪ থেকে ১৪৫১ সাল পর্যন্ত এই রাজবংশ ক্ষমতায় ছিল। তুঘলক রাজবংশের পর তারা দিল্লির ক্ষমতায় আসে। পরবর্তীতে লোদি রাজবংশের মাধ্যমে তাদের সমাপ্তি হয়।

সৈয়দ রাজবংশ নিজেদের সৈয়দ বা নবী হযরত মুহাম্মদ (সঃ) এর বংশধর বলে দাবি করত। তৈমুর লং এর আক্রমণের ফলে দিল্লি সালতানাতের কেন্দ্রীয় কর্তৃত্ব দুর্বল হয়ে পড়েছিল। বিশৃংখলার পর যখন কোনো কেন্দ্রীয় কর্তৃপক্ষ ছিল না তখন সৈয়দরা দিল্লির ক্ষমতা লাভ করে। ৩৭ বছরের শাসনে চারজন শাসক শাসন করেন।

সৈয়দ খিজির খান সৈয়দ রাজবংশের প্রতিষ্ঠা করেন। তৈমুর তাকে মুলতানের গভর্নর হিসেবে নিয়োগ দিয়েছিলেন। ১৪১৪ সালের ২৮ মে খিজির খান দৌলত খান লোদির কাছ থেকে দিল্লির ভার গ্রহণ করেন এবং সৈয়দ রাজবংশের সূচনা ঘটান। কিন্তু তিনি সুলতান উপাধি ধারণ করেননি বরং তৈমুরি রাজবংশের *রায়াত ই আলা* বা সামন্ত হিসেবে শাসন পরিচালনা করেন। ১৪২১ সালের ২০ মে খিজির খানের মৃত্যুর পর তার পুত্র সৈয়দ মোবারক খান তার উত্তরাধিকারী হন। তিনি তার মুদ্রায় *মুইজউদ্দিন মোবারক শাহ* নাম মুদ্রণ করেন। ইয়াহিয়া বিন আহমদ সিরহিন্দির লেখা *তারিখ ই মোবারক শাহি* বইয়ে তার শাসনামলের বিবরণ রয়েছে। মোবারক শাহের মৃত্যুর পর তার ভাতিজা মুহাম্মদ খান ক্ষমতা লাভ করেন এবং সুলতান মুহাম্মদ শাহ হিসেবে নামধারণ করেন। তার মৃত্যুর পূর্বে তিনি তার পুত্র সৈয়দ আলাউদ্দিন শাহ-কে বাদাউন থেকে ডেকে পাঠান এবং তার উত্তরাধিকারী হিসেবে মনোনীত করেন।

সৈয়দ রাজবংশের শেষ সুলতান আলাউদ্দিন আলম শাহ ১৯ এপ্রিল ১৪৫১ সালে স্বেচ্ছায় মুকুট ত্যাগ করেন। এরপর বাহলুল খান লোদি ক্ষমতায় আসেন। আলাউদ্দিন আলম শাহ বাদাউন চলে যান। ১৪৭৮ সালে তার মৃত্যুর আগ পর্যন্ত তিনি সেখানে অবস্থান করেন।

## শাসকগণ
#খিজির খান (১৪১৪-১৪২১)
#মোবারক শাহ (১৪২১-১৪৩৪)
#মুহাম্মদ শাহ (১৪৩৪-১৪৪৫)
#আলাউদ্দিন আলম শাহ (১৪৪৫-১৪৫১)

## আরও দেখুন
* সুন্নি মুসলিম রাজবংশের তালিকা
* সাদাতে বিলগ্রাম
* সাদাতে বারা

## তথ্যসূত্র

*Encyclopædia Britannica - Sayyid Dynasty

বিষয়শ্রেণী:সৈয়দ রাজবংশ
বিষয়শ্রেণী:দিল্লি সালতানাত
বিষয়শ্রেণী:সুন্নি মুসলিম রাজবংশ
বিষয়শ্রেণী:১৫শ শতাব্দীতে ভারতে প্রতিষ্ঠিত
বিষয়শ্রেণী:আরব রাজবংশ
বিষয়শ্রেণী:১৫শ শতাব্দীতে ভারতে বিলুপ্ত
লোদি রাজবংশ

**লোদি রাজবংশ** ছিল পশতু রাজবংশ। ১৪৫১ থেকে ১৫২৬ সাল পর্যন্ত উত্তর ভারত ও পাঞ্জাবের অংশবিশেষ ও বর্তমান পাকিস্তানের খাইবার পাখতুনখোয়া প্রদেশে লোদি রাজবংশের শাসন ছিল। বাহলুল খান লোদি এই রাজবংশের সূচনা করেন।

ইবরাহিম লোদির আমলে লোদি রাজবংশের পতন ঘটে।  তিনি মেবারের রানা সাঙ্গার কাছ থেকে বেশ কিছু আক্রমণের সম্মুখীন হন। রানা সাঙ্গা লোদিদেরকে বেশ কয়েকবার পরাজিত করে ফলে রাজ্য দুর্বল হয়ে পড়ে। ইবরাহিম লোদি বাবরের কাছে পরাজিত হওয়ার পর লোদি রাজবংশের সমাপ্তি ঘটে। বাবর মুঘল রাজবংশের সূচনা করেন।

## আরও দেখুন
*লোদি (পশতু গোত্র)
*লোদি উদ্যান
*সুন্নি মুসলিম রাজবংশের তালিকা

## তথ্যসূত্র

## আরো পড়ুন

* 
* 
* India. Indian History: Medieval History. 2005. 
* 
* 
* SarDesai, D.R. India The Definitive History. Colorado: Westview Press, 2008.
* 
* The World Book Encyclopedia, 1979 ed. “Mogul Empire.”
* 
* 
* 
* 
* 
* 

## বহিঃসংযোগ

*A History of Sind, Volume II, Translated from Persian Books by Mirza Kalichbeg Fredunbeg, chpt. 68
*The Sayyids and the Lodhis
*WebIndia - History (Deli Sultanate)

বিষয়শ্রেণী:লোদি রাজবংশ
বিষয়শ্রেণী:১৫২৬-এ বিলুপ্ত
বিষয়শ্রেণী:১৪৫১-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৫-শতকের ভারত
বিষয়শ্রেণী:দিল্লি সালতানাত
বিষয়শ্রেণী:সুন্নি মুসলিম রাজবংশ
নামদাং শিলের সেতু

**নামদাং শিলের সেতু** (; )  অসমের একটি ঐতিহাসিক সেতু। এই সেতুটি শিবসাগর জেলায় অবস্থিত। 
## ইতিহাস
১৭০৩ সনে আহোম রাজা রুদ্র সিংহের শাসনকালে বঙ্গদেশের কারিকর দ্বারা এই পাথরের সেতুটি নির্মিত হয়েছিল। নির্মাণ হওয়ার পর সেতুটি সেখান থেকে বহন করে এনে বর্তমান স্থানে স্থাপন করা হয়। 
## অবস্থিতি
সেতুটি অসমের দিখৌ নদীর শাখা নামদাং নদীর উপর অবস্থিত।
thumbnail
## বিশেষত্ব
সেতুটি ৬০মিটার দৈর্ঘ্য, ৬.৫ মিটার প্রস্থ ও ১.৭ মিটার উচু । সেতুটির প্রধান বিশেষত্ব হচ্ছে এটি মাত্র একটি বিশাল শিলা কেটে বানানো হয়েছে।  বর্তমানেও এর বহন ক্ষমতা অধিক হওয়ায় ভারতীয় ৩৭নং রাষ্ট্রীয় ঘাইপথ এই সেতুর উপর দিয়ে নির্মিত হয়েছে। আহোম রাজার শাসনকালে নির্মিত বিভিন্ন স্থাপত্য-ভাস্কর্যের মধ্যে সেতুটি উল্লেখযোগ্য।
## তথ্যসূত্র

বিষয়শ্রেণী:আসামের সেতু
বিষয়শ্রেণী:আহোম রাজ্য
দীপান্বিতা শর্মা

**দীপান্বিতা শর্মা** (; ) বলিউডের বিখ্যাত অভিনেত্রী ও সুপার মডেল।। ১৯৯৮ সনে অনুষ্ঠিত ফেমীনা মিস ইণ্ডিয়া প্রতিযোগীতায় তিনি শীর্ষক পাঁচজনের মধ্যে স্থান লাভ করে সবার দৃষ্টি আকর্ষণ করেন। ২০০২ সনে তিনি *১৬ ডিসেম্বর* নামক চলচ্চিত্রে অভিনয় করে প্রথম অভিনয় জগতে প্রবেশ করেন।

## ব্যক্তিগত জীবন
১৯৭৬ সনের ২নভেম্বর তারিখে অসমের দুলিয়াজানে দীপান্বিতা শর্মার জন্ম হয়। তাঁর পিতা ভারতীয় তৈল নিগমের চিকিৎসক ছিলেন। দীপান্বিতা শর্মা গুয়াহাটির কৃষ্ণনগরের হোলি চাইল্ড বিদ্যালয়ের ছাত্রী ছিলেন। নবম শ্রেণী পর্যন্ত এই বিদ্যালয় থেকে শিক্ষা গ্রহণ করার পর তিনি নাহরকাটিয়া শেইন্ট মেরী স্কুল থেকে শিক্ষা সমাপ্ত করেন। 
দিল্লীর ব্যবসায়ী দিলেশ্বর সিং-এর সহিত তিনি বিবাহ করেন। তিনি বর্তমানে ভারতের মুম্বাই শহরের বাসিন্দা।

## চলচ্চিত্র

## দূরদর্শন
**হর দিল জো ল'ভ করেগা* - জূম টিভি চেনেল,
**[[য়িলছ লাইফষ্টাইল ইণ্ডিয়া ফেশন উইক]]*(ষ্টার ওয়াল্ড),
**[[ফিয়র ফেক্টর- খাতরো কে খিলাড়ি]]* - ক'লর্স টিভি,
**এম টিভি মেকিং দা কাট* - এম টিভি ইণ্ডিয়া

## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:আসামের নারী মডেল
বিষয়শ্রেণী:জীবিত ব্যক্তি
বিষয়শ্রেণী:ডিব্রুগড় জেলার ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:আসামের অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:অসমীয়া চলচ্চিত্ৰ অভিনেত্ৰী
মামলুক রাজবংশ (দিল্লি)

**মামলুক রাজবংশ** ১২০৬ সালে প্রতিষ্ঠিত হয়। মধ্য এশিয়ার তুর্কি সেনাপতি কুতুবুদ্দিন আইবেক মামলুকদের উত্তর ভারতে নিয়ে আসেন। দিল্লি সালতানাত শাসনকারী পাঁচটি রাজবংশের মধ্যে মামলুক রাজবংশ প্রথম। এর শাসনকাল ছিল ১২০৬ থেকে ১২৯০ সাল পর্যন্ত। ঘুরি রাজবংশের প্রতিনিধি শাসক হিসেবে কুতুবুদ্দিন আইবেক ১১৯২ থেকে ১২০৬ সাল পর্যন্ত শাসন করেন। এসময় তিনি গাঙ্গেয় অঞ্চলে অভিযান পরিচালনা করেন এবং নতুন অঞ্চলে নিয়ন্ত্রণ প্রতিষ্ঠা করতে সক্ষম হন।

## ইতিহাস
মামলুক দ্বারা অধিকৃত বোঝানো হয়। মামলুকরা ছিল ইসলাম গ্রহণকারী দাস বংশোদ্ভূত সৈনিক। ৯ম শতাব্দী থেকে এই ধারা শুরু হয়ে মামলুকরা ধীরে ধীরে শক্তিশালী সামরিক গোষ্ঠীতে পরিণত হয়। বিশেষত মিশর এবং এর পাশাপাশি লেভান্ট, ইরাক ও ভারতে মামলুকরা রাজনৈতিক ও সামরিক ক্ষেত্রে গুরুত্বপূর্ণ শক্তি ছিল।

১২০৬ খ্রিষ্টাব্দে মুহাম্মদ ঘুরি নিহত হন। তার কোনো সন্তান না থাকায় তার সাম্রাজ্য বিভিন্ন সালতানাতে বিভক্ত হয়ে পড়ে। তার প্রাক্তন মামলুক সেনাপতিরা এসব সালতানাতের নেতৃত্ব লাভ করেন। তাজউদ্দিন ইলদিজ, ইখতিয়ার উদ্দিন মুহাম্মদ বিন বখতিয়ার খিলজি, নাসিরউদ্দিন কাবাচা ও কুতুবউদ্দিন আইবেক যথাক্রমে গজনি, বাংলা, মুলতান ও দিল্লির শাসক হন। এর মাধ্যমে মামলুকদের শাসন শুরু হয়।

তার উচ্চপদস্থ মুইজউদ্দিন মুহাম্মদ নিহত হওয়ার পর আইবেক ক্ষমতাপ্রাপ্ত হন। আইবেকের শাসন স্বল্পস্থায়ী ছিল। ১২১০ সালে তিনি মারা যান। তার ছেলে আরাম শাহ ক্ষমতা লাভ করেন। ১২১১ সালে তিনি ইলতুতমিশের হাতে নিহত হন।

ইলতুতমিশ তার সালতানাতের সাথে আব্বাসীয় খিলাফতের ঘনিষ্ঠ কূটনৈতিক সম্পর্ক গড়ে তোলেন। তিনি চেঙ্গিস খান ও তার বংশধরদের আক্রমণ থেকে ভারতকে রক্ষা করতে সফল হয়েছিলেন। গিয়াসউদ্দিন বলবন চাগতাই খানাত ও অভ্যন্তরীণ বিদ্রোহীদের থেকে সালতানাতকে সুরক্ষিত করতে সফল হন। জালালউদ্দিন ফিরোজ খিলজি কর্তৃক সর্বশেষ মামলুক শাসক ও বলবনের নাতি মুইজউদিন কায়কোবাদ ক্ষমতাচ্যুত হলে খিলজি রাজবংশ প্রতিষ্ঠিত হয়।

## সুলতানগণ

## স্থাপত্য

  
রাজবংশের স্থাপত্য উত্তরাধিকারের মধ্যে রয়েছে মেহরাউলির কুতব উদ-দিন আইবাকের কুতুব মিনার, ইলতুমিশ-এর জ্যেষ্ঠ পুত্র প্রিন্স নাসিরু'দ-দিন মাহমুদের সমাধিসৌধ, বসন্ত কুঞ্জের কাছে সুলতান ঘারি নামে পরিচিত, ১২৩১ সালে নির্মিত প্রথম ইসলামিক সমাধিসৌধ (সমাধি) এবং মেহরাউলি প্রত্নতাত্ত্বিক উদ্যানে বলবানের সমাধি।

## আরও দেখুন
*দিল্লি সালতানাত
*তুঘলক রাজবংশ

## তথ্যসূত্র

### উৎস

* 
* 
* 
* Dynastic Chart  The Imperial Gazetteer of India, v. 2, *p.&nbsp;368.*

## আরও পড়ুন
* 

## বহিঃসংযোগ
*Encyclopaedia Britannica (Online Edition)&nbsp;– Delhi sultanate

বিষয়শ্রেণী:মামলুক সালতানাত (দিল্লি)
বিষয়শ্রেণী:১২৯০-এ বিলুপ্ত
বিষয়শ্রেণী:তুর্কীয় রাজবংশ
বিষয়শ্রেণী:ঐতিহাসিক তুর্কীয় রাষ্ট্র
বিষয়শ্রেণী:১২০৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:দিল্লির ইতিহাস
বিষয়শ্রেণী:মামলুক
বিষয়শ্রেণী:১৩শ শতাব্দীতে ভারতে প্রতিষ্ঠিত
বিষয়শ্রেণী:দিল্লি সালতানাত
বিষয়শ্রেণী:পাকিস্তানের সাম্রাজ্য ও রাজ্য
বিষয়শ্রেণী:ভারতের মুসলিম রাজবংশ
বিষয়শ্রেণী:১৩শ শতাব্দীতে ভারতে বিলুপ্ত
হরেকৃষ্ণ ডেকা

**হরেকৃষ্ণ ডেকা** (; )  অসমের একজন প্রসিদ্ধ কবি ও গল্প লেখক। ছাত্রাবস্থার সময় থেকে তিনি কবিতা ও গল্প লেখা আরম্ভ করেন। পরবর্তী সময়ে তিনি তার প্রতিভার পরিচয় দেন। ভারতীয় পুলিশ সেবার বিষয়া হরেকৃষ্ণ ডেকা অসম পুলিশের মহাপ্রধান রুপে তিনি অবসর গ্রহণ করেন। সাহিত্য বিষয়ক *গরীয়সী* ও ইংরেজি খবরের কাগজ *দা সেন্টিনেলে* তিনি সম্পাদকের দ্বায়িত্ব বহন করেছিলেন। বর্তমানেও তিনি সাহিত্য জগতের সহিত জড়িত।
## শৈশব জীবন
১৯৪৩ সনে হরেকৃষ্ণ ডেকার জন্ম হয়। তার পিতার ঘড় ছিল নলবাড়ি জেলার সর্থেবারী নামক স্থানে। কিন্তু তার শৈশব অতিবাহিত হয়েছিল তিনসুকীয়ায়। সেখানেই তিনি স্কুলের শিক্ষা গ্রহণ করেন। ১৯৫১ সনে তিনি প্রবেশিকা পরিক্ষায় উত্তীর্ণ হন। তিনি উচ্চ শিক্ষা প্রথমে কটন কলেজ ও পরবর্তী সময়ে গুয়াহাটি বিশ্ববিদ্যালয় থেকে গ্রহণ করেন। ১৯৬৫ সনে তিনি ইংরেজি বিষয়ে স্নাতকোত্তর ডিগ্রী লাভ করেন। 
## কর্মজীবন
১৯৬৫ সনে মাঝের সময় থেকে ১৯৬৮ সন পর্যন্ত তিনি গুয়াহাটি বাণিজ্য মহাবিদ্যালয়ে প্রবক্তা হিসেবে কার্যনির্বাহ করেন। ১৯৬৮ সনে ভারতীয় পুলিশ সেবায় যোগদান করেন। ২০০৫ সনে তিনি অসম পুলিশ সেবার মহাপ্রধান হিসেবে অবসর গ্রহণ করেন। ২০০৮ সনে ডিসেম্বর মাস থেকে ২০১০ সনের নভেম্বর মাস পর্যন্ত রাষ্ট্রীয় সুরক্ষা উপদেষ্টা সমিতির সদস্যরুপে কার্যনির্বাহ করেন।    চাকুরি থেকে অবসর গ্রহণ করার পর তিনি অসমের ইংরেজি খবরের কাগজ দা সেন্টিনেলে কম সময়ের জন্য সম্পাদনা ও পরে সাহিত্য আলোচনী গরিয়সী সম্পাদনার দ্বায়িত্ব গ্রহণ করেন। 

## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:আসামের কবি
বিষয়শ্রেণী:জীবিত ব্যক্তি
বিষয়শ্রেণী:অসমীয়া ভাষার কবি
বিষয়শ্রেণী:অসমীয়া সাহিত্য আকাদেমি পুরস্কার বিজয়ী
বিষয়শ্রেণী:ভারতীয় পুরুষ কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:১৯৪৩-এ জন্ম
বিষয়শ্রেণী:২০শ শতাব্দীর ভারতীয় পুরুষ লেখক
জিতুল সোনোওয়াল

**জিতুল সোনোওয়াল** (; ) ভারতের আসামের সঙ্গীত জগতের একজন প্রসিদ্ধ গায়ক, সুরকার, গীতকার, ও সঙ্গীত পরিচালক। বর্তমানে তিনি বহুসংখ্যক জনপ্রিয় অসমীয়া সঙ্গীতে কন্ঠদান করেছেন। গান ছাড়াও তিনি বিভিন্ন বাদ্যযন্ত্র যেমন গীটার, কী-বোর্ড ইত্যাদি বাজাতে সক্ষম । তিনি  হেপাহ নামক চলচ্চিত্রে সঙ্গীত পরিচালনা করে ২০০৩ সনে শ্রেষ্ঠ সঙ্গীত পরিচালকের পুরস্কার লাভ করেন।

## একক কণ্ঠেরএলবাম
* নিরিবিলি গধুলী
* বৃষ্টি
* নতুন লহর
* সোণালী
* যশোয়া
* কপৌ পাহি তোরে খোপাত
*অনামিকা 
*প্রতিক্ষা

## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:জীবিত ব্যক্তি
বিষয়শ্রেণী:ভারতীয় গায়ক
বিষয়শ্রেণী:ভারতীয় পপ গায়ক
মামলুক সালতানাত

**মামলুক সালতানাত** ( *Sulṭanat al-Mamālīk*) ছিল মধ্যযুগের মিশর, লেভান্ট, তিহামাহ ও হেজাজ জুড়ে বিস্তৃত একটি রাজ্য। আইয়ুবীয় রাজবংশের পতনের পর থেকে ১৫১৭ সালে উসমানীয় সাম্রাজ্যের মিশর বিজয়ের আগ পর্যন্ত মামলুকরা ক্ষমতায় ছিল। সালতানাতের শাসকশ্রেণী মামলুক ছিল। মামলুকরা ছিল কুমান কিপচাক, সিরকাসিয়ান ও জর্জিয়ান বংশোদ্ভূত দাস। মামলুকদের ক্রয়ের সময় তাদের অবস্থান সাধারণ দাসদের উপরে থাকত। অন্যরা অস্ত্র বহন বা নির্দিষ্ট কিছু কাজের অনুমতিপ্রাপ্ত ছিল না। সাধারণ মুক্ত মিশরীয় মুসলিমদের চেয়ে মামলুকদের সামাজিক অবস্থান উপরে ছিল। পরবর্তীতে পতন হলেও মামলুক সালতানাত একসময় মিশরীয় ও সিরীয় রাজনীতি, অর্থনীতি ও সংস্কৃতির সর্বোচ্চ শিখরে পৌছায়।

## নাম
'মামলুক সালতানাত' একটি আধুনিক ঐতিহাসিক শব্দ। বাহরি মামলুকদের সময়কালের আরবি সূত্রগুলি রাজবংশকে 'তুর্কিদের রাজ্য' (দৌলত আল-আত্রাক বা দৌলত আল-তুর্ক) বা 'তুরস্কের রাজ্য' (আল-দাওলা আল-তুর্কিয়া) হিসাবে উল্লেখ করে। বুর্জি শাসনামলে, অন্য সরকারী নাম ছিল 'সার্কাসিয়ানদের রাজ্য' (দৌলত আল-জারাকিসা)। এর একটি বৈকল্পিক (আল-দাওলা আল-তুর্কিয়া আল-জারাকিসিয়া) এই বিষয়টির উপর জোর দিয়েছিল যে সার্কাসিয়ানরা তুর্কিভাষী ছিল।

## আরও দেখুন
*ফুরুসিয়া
*কুমান
*আরব মিশরের ইতিহাস
*সুন্নি মুসলিম রাজবংশের তালিকা

## তথ্যসূত্র

## গ্রন্থপঞ্জি

### সূত্র
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### প্রাথমিক উৎস
*Abu al-Fida, *[[The Concise History of Humanity or Chronicles|The Concise History of Humanity]]*
* Al-Maqrizi, Al Selouk Leme'refatt Dewall al-Melouk, Dar al-kotob, 1997.
* Idem in English: Bohn, Henry G., *The Road to Knowledge of the Return of Kings, Chronicles of the Crusades*, AMS Press, 1969.
* Al-Maqrizi, al-Mawaiz wa al-'i'tibar bi dhikr al-khitat wa al-'athar, Matabat aladab, Cairo 1996, 
* Idem in French: Bouriant, Urbain, *Description topographique et historique de l'Egypte*, Paris 1895.
*Ibn Taghribirdi, al-Nujum al-Zahirah Fi Milook Misr wa al-Qahirah, al-Hay'ah al-Misreyah 1968
* Idem in English: *History of Egypt*, by Yusef. William Popper, translator Abu L-Mahasin ibn Taghri Birdi, University of California Press 1954.
*Ibn Iyas, and Gaston Wiet, translator, Journal d'un Bourgeois du Caire. Paris: 1955.

### পড়ুন
* Ayalon, David: *The Mamluk Military Society*. London, 1979.
* Shayyal, Jamal, Prof. of Islamic history, Tarikh Misr al-Islamiyah (History of Islamic Egypt), dar al-Maref, Cairo 1266,  
*
*

বিষয়শ্রেণী:মামলুক সালতানাত (কায়রো)
বিষয়শ্রেণী:মধ্যযুগের কায়রো
বিষয়শ্রেণী:মধ্যযুগীয় মিশর
বিষয়শ্রেণী:সিরকাসিয়ান রাজবংশ
বিষয়শ্রেণী:ইসলামের ইতিহাস
বিষয়শ্রেণী:মধ্যযুগীয় ইসরায়েল
বিষয়শ্রেণী:মধ্যযুগীয় জর্ডান
বিষয়শ্রেণী:মধ্যযুগীয় ফিলিস্তিন
বিষয়শ্রেণী:আফ্রিকার প্রাক্তন রাষ্ট্র
বিষয়শ্রেণী:প্রাক্তন সালতানাত
বিষয়শ্রেণী:ঐতিহাসিক আন্তর্মহাদেশীয় সাম্রাজ্য
বিষয়শ্রেণী:১২৫০-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৫১৭-এ বিলুপ্ত রাষ্ট্র ও অঞ্চল
বিষয়শ্রেণী:১৩শ শতাব্দীতে আফ্রিকায় প্রতিষ্ঠিত
বিষয়শ্রেণী:১৬শ শতাব্দীতে আফ্রিকায় বিলুপ্ত
তোশিহিদে মাসকাওয়া

**তোশিহিদে মাসকাওয়া** একজন জাপানি তাত্ত্বিক পদার্থবিজ্ঞানী যিনি সিপি ভায়োলেশনের উপর তার কাজের জন্য বিখ্যাত। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।

## জীবনী
মাসকাওয়া ১৯৪০ সালের ৭ ফেব্রুয়ারি জাপানের নাগোয়ায় জন্মগ্রহণ করেন। তিনি নাগোয়া বিশ্ববিদ্যালয় থেকে ১৯৬২ সালে গ্র্যাজুয়েট হন এবং ১৯৬৮ সালে কণা পদার্থবিজ্ঞানে পিএইচডি ডিগ্রি অর্জন করেন।

## তথ্যসূত্র

বিষয়শ্রেণী:সাকুরাই প্রাইজ বিজয়ী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জাপানি নোবেল বিজয়ী
বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:জাপানি পদার্থবিজ্ঞানী
বিষয়শ্রেণী:কণা পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
হারাম আল-শরিফ

**মন্দির পর্বত**  (হিব্রু: הַר הַבַּיִת, রোমানকৃত: Har haBayīt, আক্ষরিক অর্থে. '[পবিত্রের] গৃহের পর্বত'), এছাড়াও আল্-হরম্ আল্-শরীফ়্ (আরবি: الحرم الشريف, রোমানকৃত: al-Ḥaram al-Sharīf, আক্ষরিক অর্থে. 'উদাত্ত ধর্মস্থান'), আল্-আক়্সা মসজিদ প্রাঙ্গণ, বা সহজভাবে আল্-আক়্সা মসজিদ (المسجد الأقصى, রোমানকৃত: al-Masjid al-Aqṣā, আক্ষরিক অর্থে. 'দূরতম মসজিদ'), এবং কখনও কখনও জেরুজ়ালেমের পূত (বা পবিত্র) ময়দান হিসাবে পরিচিত, হল জেরুসালেমের পুরনো শহরের গুরুত্বপূর্ণ ধর্মীয় স্থানগুলোর অন্যতম। কয়েক হাজার বছর ধরে এটি ধর্মীয় স্থান হিসেবে ব্যবহৃত হয়ে আসছে। ইসলাম, খ্রিষ্টান, ইহুদি ও রোমান ধর্ম এর ব্যবহার হয়েছে। স্থানটিতে আল আকসা মসজিদ, কুব্বাত আস সাখরা, কুব্বাত আস সিলসিলা ও কুব্বাত আন নবী নামক স্থাপনাগুলো অবস্থিত। বাইজেন্টাইন ও ইসলামি শাসনের প্রথমদিকের দেয়াল পাহাড়ের পার্শ্বদেশ ঘেষে অবস্থিত। চারটি ফটকের সাহায্যে এখানে প্রবেশ করা যায়। এগুলো ইসরায়েলি পুলিশ কর্তৃক প্রহরাধীন থাকে।

## চিত্রশালা

Jerusalem-Tempelberg-08-2010-gje.jpg
Jerusalem-Tempelberg-32-Bab-al-Silsila-Minarett-Sebil Qait Bey-1985-gje.jpg
Jerusalem-Tempelberg-42-Al-Fakhriyya-Minarett-Museum-2010-gje.jpg
Jerusalem-Tempelberg-50-Bab-al-Silsila-Minarett-2010-gje.jpg
Jerusalem-Tempelberg-68-Arkaden-Madrasas-2010-gje.jpg
Jerusalem-Tempelberg-76-moslemische Frauen-2010-gje.jpg
Jerusalem-Tempelberg-80-Himmelfahrtsdom-Prophetendom-2010-gje.jpg
Jerusalem-Tempelberg-94-Baumwolltor-2010-gje.jpg

## আরও দেখুন

* ইসলাম ধর্মে জেরুসালেম
* খ্রিষ্টান ধর্মে জেরুসালেম
* ইহুদি ধর্মে জেরুসালেম

## তথ্যসূত্র

## গ্রন্থপঞ্জি

;Books
* Finkelstein, Louis; Horbury, William; Davies, William David; Sturdy, John. *The Cambridge History of Judaism*, Cambridge University Press, 1999. 
* Gonen, Rivka. *Contested Holiness*, KTAV Publishing House, 2003. 
* Ha'ivri, David. *Reclaiming the Temple Mount*, HaMeir L'David, 2006 
*  Hassner, Ron E., "War on Sacred Grounds," Cornell University Press, 2009. 
* Lundquist, John. *The Temple of Jerusalem*, Greenwood Publishing Group, 2007. 
* Benjamin Mazar: *The Mountain of the Lord*. Garden City, New York: Doubleday & Company, Inc., 1975. 
*  Negev, Avraham & Gibson, Shimon. *Archaeological Encyclopedia of the Holy Land*, Continuum International Publishing Group, 2005. 

## বহিঃসংযোগ
*Templemount.org
* New Evidence of the Royal Stoa and Roman Flames Biblical Archaeology Review
* Virtual Walking Tour of Al-Haram Al-Sharif ("The Noble Sanctuary")

বিষয়শ্রেণী:হারাম আল শরিফ
বিষয়শ্রেণী:জেরুসালেমের পর্বত
বিষয়শ্রেণী:জেরুসালেমে ইসলাম
বিষয়শ্রেণী:জেরুসালেমের ইতিহাস
বিষয়শ্রেণী:ইসলামি স্থাপত্য
বিষয়শ্রেণী:গির্জায় রূপান্তরিত অ-খ্রিস্টীয় ধর্মীয় ভবন ও স্থাপনা
বিষয়শ্রেণী:জেরুসালেমে ইসরায়েলি-ফিলিস্তিনি সংঘাত
বিষয়শ্রেণী:মসজিদে রূপান্তরিত ধর্মীয় ভবন ও স্থাপনা
বিষয়শ্রেণী:ফিলিস্তিনের জাতীয় প্রতীক
হীরেন গোহাঁই

**হীরেন গোহাঁই** () অসমীয়া ও ইংরেজি সাহিত্যের প্রতিষ্ঠিত সাহিত্যিক।  তাছাড়াও তিনি কবি, সাংবাদিক ও শিক্ষক। ১৯৩৯ সনে অসমের গোলাঘাট শহরে তিনি জন্মগ্রহণ করেন। তার পিতার নাম মহেন্দ্রনাথ গোহাঁই ও মাতার নাম শরৎকুমারী গোহাঁই। তার পিতা মহেন্দ্রনাথ গোহাঁই পেশায় শিক্ষক ছিলেন। তিনি প্রথম জীবনে গুয়াহাটি ও বরপেটা জেলার বিদ্যালয় সমূহের পরিদর্শক ছিলেন। অবসর গ্রহণ করার পর তিনি গুয়াহাটির আর্য বিদ্যালয়ে অধ্যক্ষরুপে যোগদান করেন। ডঃ হীরেন গোহাই গুয়াহাটি বিশ্ববিদ্যালয়ের ইংরেজি বিভাগের প্রধান অধ্যাপকরূপে কার্যনির্বাহ করে কিছুদিন পূর্বে অবসর গ্রহণ করেছেন।

## শিক্ষা
*১৯৫৫ সনে তিনি কটন কলেজিয়েট উচ্চতর মাধ্যমিক বিদ্যালয় থেকে দ্বিতীয় স্থান, ইংরেজি ও অসমীয়া বিষয়ে সর্বোচ্চ নম্বর লাভ করে প্রবেশিকা পরীক্ষায় উত্তীর্ণ হয়েছিলেন। 
*১৯৫৭ সনে কটন কলেজ ও গুয়াহাটি বিশ্ববিদ্যালয়ের তৃতীয় স্থান লাভ করে আই.এ পাশ করেন। 
*কলকাতার প্রেসিডেন্সী কলেজ থেকে ইংরেজি সাহিত্যে সম্মানসহ দ্বিতীয় শ্রেণীতে স্নাতক সম্মান লাভ করেন।
*১৯৬১ সনে ক্রিস্টোফার মরিশার তত্ত্বাবোধানে ইংল্যান্ডের ক্যামব্রিজ বিশ্ববিদ্যালয় থেকে পি.এইচ.ডি উপাধি লাভ করেন।  
*১৯৬২ সনে দিল্লী বিশ্ববিদ্যালয় থেকে ইংরেজি বিষয়ে প্রথম স্থানে স্নাতকোত্তর ডিগ্রী লাভ করেন।

## সাহিত্যিক অবদান
ডঃ হীরেন গোহাঁই ছাত্রাবস্থার থেকে সাহিত্যচর্চা আরম্ভ করেন। ডঃ বিরেন্দ্র কুমার ভট্টাচার্য সম্পাদনা করা অসমীয়া পত্রিকা রামধেনুতে তার কয়েকটি কবিতা প্রকাশিত হয়েছে।

### হীরেন গোহাঁই-এর উল্লেখযোগ্য পুস্তক

**[[অসমীয়া ভাষা|অসমীয়া]]**
*সাহিত্যর সত্য (১৯৭০)
*সমাজ আরু সমালোচনা (১৯৭০)
*বাস্তবর স্বপ্ন (১৯৭৩) 
*সাহিত্য আরু চেতনা (১৯৭৬)
*কাল ভ্রমর (১৯৭৮)
*কীর্তন পুথির রস-বিচার (১৯৮৩) 
*বিশ্বায়তন (১৯৮৪)
*তেজর আখরে লেখা (১৯৮৪)
*উপন্যাসর আধুনিক পাশ্চাত্য সমালোচনা (১৯৮৪)

*অসমীয়া জাতীয় জীবনত মহাপুরুষীয়া পরম্পরা (১৯৮৭)
*বন্দরর কাল (১৯৮৭) 
*ঐতিহ্যর রূপান্তর আরু অন্যান্য প্রবন্ধ, পটপরিবর্তন (১৯৮৯)
*আঞ্চলিকতাবাদ আরু অসম, স্বাধীনতার সপোন আরু দিঠক (১৯৯০)
*উত্তরণর সাধনা (১৯৯২)
*কেবল মানুহর আছে গান, তরা আরু বোকা (১৯৯৩)
*কালস্রোত আরু কাণ্ডারী (১৯৯৫)
* "ইমান তিতা সাগরর পানী" (২০১১)

## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম
বিষয়শ্রেণী:গোলাঘাটের ব্যক্তি
বিষয়শ্রেণী:অসমীয়া ভাষার কবি
বিষয়শ্রেণী:আসামের কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:অসমীয়া সাহিত্য আকাদেমি পুরস্কার বিজয়ী
ছাত্র-শিক্ষক কেন্দ্র, ঢাকা বিশ্ববিদ্যালয়

**ছাত্র-শিক্ষক কেন্দ্র** (সংক্ষেপে **টিএসসি**) ঢাকা বিশ্ববিদ্যালয়ের একটি গুরুত্বপূর্ণ সামাজিক ও কার্যকলাপ কেন্দ্র। এটি ঐতিহাসিকভাবে গুরুত্বপূর্ণ স্থাপত্য ইমারত। এটির অবস্থান ঢাকা বিশ্ববিদ্যালয় ক্যাম্পাস এলাকা, শাহবাগ, ঢাকা, বাংলাদেশে। শিক্ষক-শিক্ষিকা, ছাত্র-ছাত্রীদের মধ্যে একাডেমিক শিক্ষা ও জ্ঞানের পাশাপাশি অন্যান্য জ্ঞান, সুকুমারবৃত্তির চর্চার প্রয়োজনে ছাত্র-শিক্ষক কেন্দ্র প্রতিষ্ঠা লাভ করে। এটি দেশের সংস্কৃতি পৃষ্ঠপোষকতা, সমাজের অন্যান্য সম্প্রদায়ের জন্য পরিষেবা রুপে আবির্ভূত হয়েছে।
থাম্ব

## ইতিহাস
## স্থাপত্য তাৎপর্য
১৯৬২ সালে টিএসসির মূল ভবন নকশা করেন গ্রিক স্থপতি কন্সটেন্টিনোস এপোস্তলো ডক্সিয়াডিস।  এই নকশা আবর্তিত হয়েছে একটি অভ্যন্তরীণ উঠানকে কেন্দ্র করে। মূল দরজা দিয়ে ঢুকতেই যে ভবন তাতে ‘বাটারফ্লাই ক্যানপি’ দেখতে পাওয়া যায়, যা ছাদের কাঠামোকে অনেকটা প্রজাপতির পাখার মতো করে তুলেছে। এর ভেতরে ছাত্রসংগঠনগুলোর মূল কক্ষ, পাঠাগার, অডিটরিয়াম, খাবারের জায়গা, খেলার জন্য নির্ধারিত কক্ষ, সুইমিংপুলসহ আরও কিছু সুবিধাসংবলিত কক্ষ। অডিটরিয়ামটি দৈর্ঘ্য প্রায় ১৭০ ফিট আর প্রস্থে ৮৫ ফিট, যার ছাদ অর্ধবৃত্তাকার বা প্যারাবলিক ভল্ট আকারে তৈরি। ভবনে জালির ব্যবহার করা হয়েছে আলো–বাতাস ঢোকার জন্য এবং অভ্যন্তরীণ পরিসরকে আড়াল করার জন্য। চত্বরের সবগুলো ভবন স্টিলের কলামে তৈরি করিডর দিয়ে সংযুক্ত। কেন্দ্রীয় উঠানের দক্ষিণ–পূর্ব কোনায় পূর্বে গ্রিক স্থাপত্যে নির্মিত  গ্রিক স্থাপনা, চৌকো একটি সমাধি।
ডক্সিয়াডিস টিএসসির স্থাপত্যে এ দেশের সংস্কৃতি, গ্রামীণ বসতির চিরায়ত ঐতিহ্য ও আবহাওয়ার বিষয়টি চিন্তায় রেখেছিলেন। বাংলাদেশের গ্রামীণ পরিসরে ও স্থাপনার প্রাণকেন্দ্রে উঠান থাকে, সেটিকে কেন্দ্র করে মানুষ ঘর নির্মাণ করে। টিএসসিতেও এর প্রাণকেন্দ্রে উঠানের মতো মাঠ রয়েছে এবং সেটিকে কেন্দ্র করে অন্যান্য স্থাপনা ও শিক্ষার্থীদের কোলাহল এটিকে সবসময় মুখরিত করে রাখে।

## টিএসসিকেন্দ্রিক সামাজিক-সাংস্কৃতিক সংগঠনসমূহ

* ঢাকা বিশ্ববিদ্যালয় চলচ্চিত্র সংসদ,
* ঢাকা ইউনিভার্সিটি ডিবেটিং সোসাইটি
* ঢাকা বিশ্ববিদ্যালয় সংস্কৃতি সংসদ
* ঢাকা বিশ্ববিদ্যালয় সাহিত্য সংসদ
* ঢাকা বিশ্ববিদ্যালয় আবৃত্তি সংসদ
* বাঁধন (স্বেচ্ছায় রক্তদান সংগঠন)
* ঢাকা বিশ্ববিদ্যালয় গবেষণা সংসদ(DURS)
* ঢাকা বিশ্ববিদ্যালয় নাট্য সংসদ(DUDT)
* ঢাকা বিশ্ববিদ্যালয় পরিবেশ সংসদ(DUES)
* ঢাকা ইউনিভার্সিটি কুইজ সোসাইটি(DUQS)
* ঢাকা ইউনিভার্সিটি আইটি সোসাইটি (DUITS)
* ঢাকা ইউনিভার্সিটি ট্যুরিস্ট সোসাইটি(DUTS)
* ঢাকা ইউনিভার্সিটি ব্যান্ড সোসাইটি(DUBS)
* ঢাকা ইউনিভার্সিটি কালচারাল সোসাইটি(DUCS)
* ঢাকা ইউনিভার্সিটি মাইম অ্যাকশন (DUMA)
* ঢাকা ইউনিভার্সিটি ক্যারিয়ার ক্লাব (DUCC)
* ঢাকা ইউনিভার্সিটি ফটোগ্রাফি সোসাইটি(DUPS)
* ঢাকা ইউনিভার্সিটি সাইক্লিং সোসাইটি
* ঢাকা ইউনিভার্সিটি সায়েন্স সোসাইটি(DUSS)
* ঢাকা ইউনিভার্সিটি মডেল ইউনাইটেড নেশনস(DUMUNA)
* ঢাকা বিশ্ববিদ্যালয় বন্ধুসভা
* স্লোগান ৭১
* প্রভাতফেরী
* জয়োধ্বনি সাংস্কৃতিক সংসদ

## বর্তমান অবস্থা
টিএসসির উন্নয়নে একটি পরিকল্পনা নিয়েছে সরকার। তবে টিএসসির ভবন ভেঙে সেখানে নতুন কোন বহুতল ভবন নির্মাণ করা হবে কিনা সে বিষয়ে এখনো কোন সিদ্ধান্ত হয়নি বলে জানিয়েছে গণপূর্ত অধিদপ্তর এবং বিশ্ববিদ্যালয় কর্তৃপক্ষ। টিএসসির স্থাপনা ভেঙে এর উন্নয়নে বিরোধিতা করেন ছাত্র- শিক্ষক সহ অন্যান্য পেশার ব্যক্তিত্ব।

## চিত্রশালা

Greek Memorial, TSC.jpg|টিএসসিতে অবস্থিত গ্রিক স্মৃতিসৌধ
Fountain in TSC, DU.jpg|টিএসসির ভিতরে ঝর্ণা


## তথ্যসূত্র

## বহিঃসংযোগ

বিষয়শ্রেণী:ঢাকা বিশ্ববিদ্যালয়
বিষয়শ্রেণী:বাংলাদেশের মিলনায়তন
নিক পাওয়েল

**নিকলাস এডওয়ার্ড "নিক" পাওয়েল** (জন্ম ২৩ মার্চ ১৯৯৪) একজন ইংরেজ ফুটবলার যিনি একজন মিডফিল্ডার হিসেবে প্রিমিয়ার লিগ ক্লাব ম্যানচেস্টার ইউনাইটেডে খেলে থাকেন। এছাড়াও তিনি বিভিন্ন বয়সভিত্তিক স্তরে ইংল্যান্ডের প্রতিনিধিত্ব করেছেন। ক্রুয়ে আলেক্সান্দ্রার হয়ে ক্যারিয়ার শুরু করা পাওয়েলের একজন ফরওয়ার্ড হিসেবে তাদের দলে অভিষেক ঘটে। ২০১১-১২ মৌসুমে আলেক্সান্দ্রার হয়ে ভালো নৈপুণ্যর মাধ্যমে তিনি ম্যানচেস্টার ইউনাইটেডের দৃষ্টি কাড়তে সক্ষম হন, যারা তাকে ২০১২ সালে তাদের দলের হয়ে খেলার জন্য তাকে চুক্তিবদ্ধ করে। এর পরে তিনি উইগান অ্যাথলেটিকে এক মৌসুম ধারে খেললেও পরবর্তী মৌসুমে ইউনাইটেডে ফিরে আসেন এবং এখন পর্যন্ত তাদের হয়েই খেলছেন।

## তথ্যসূত্র

## বহিঃসংযোগ
*
*Powell at The Football Association
*Powell  Profile at Sky Sports
*Powell  Profile at BBC Sport

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:উইগান অ্যাথলেটিক ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ক্রু অ্যালেক্সান্ড্রা ফুটবল ক্লাবের খেলোয়াড়
বিষয়শ্রেণী:হাল সিটি এএফসির খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:স্টোক সিটি ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্টকপোর্ট কাউন্টি ফুটবল ক্লাবের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
জেমস উইলসন (ইংরেজ ফুটবলার)

**জেমস অ্যান্থনি উইলসন** (জন্ম ১ ডিসেম্বর ১৯৯৫) একজন ইংরেজ ফুটবলার যিনি প্রিমিয়ার লিগ ক্লাব ম্যানচেস্টার ইউনাইটেডে স্ট্রাইকার হিসেবে খেলে থাকেন। এছাড়াও তিনি ইংল্যান্ড অনূর্ধ্ব ১৬ ও অনূর্ধ্ব ১৯ দলের হয়ে ইংল্যান্ডের প্রতিনিধিত্ব করেছেন।

## ক্যারিয়ার পরিসংখ্যান

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:ডার্বি কাউন্টি ফুটবল ক্লাবের খেলোয়াড়
বিষয়শ্রেণী:সালফর্ড সিটি ফুটবল ক্লাবের খেলোয়াড়
বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:পোর্ট ভ্যাল ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:স্কটীয় পেশাদার ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:নর্দ্যাম্পটন টাউন ফুটবল ক্লাবের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
রেশমি রুমাল আন্দোলন

**রেশমি রুমাল আন্দোলন** (তেহরিক-ই-রেশমি রুমাল) বলতে ব্রিটিশ শাসন থেকে ভারতকে মুক্ত করার উদ্দেশ্যে ১৯১৩ থেকে ১৯২০ সালের মধ্যে দেওবন্দি নেতাদের কর্তৃক সংগঠিত আন্দোলনকে বোঝায়। এতে উসমানীয় সাম্রাজ্য, জার্মান সাম্রাজ্য ও আফগানিস্তানের সহায়তা নেয়ার পরিকল্পনা করা হয়। আফগানিস্তানে দেওবন্দি নেতা উবাইদুল্লাহ সিন্ধির কাছ থেকে পারস্যে অন্য আরেকজন নেতা মাহমুদ হাসানের কাছে পাঠানো চিঠি উদ্ধারের মাধ্যমে পাঞ্জাব সিআইডি পরিকল্পনার কথা জানতে পারে। ব্রিটিশ রাজ উৎখাতের পরিকল্পনা একটি রেশমের কাপড়ের উপর লেখা হয়েছিল বলে এই নামে এর নামকরণ করা হয়।

## ইতিহাস
প্রথম বিশ্বযুদ্ধ শুরু হওয়ার পর ১৯১৫ সালের অক্টোবর মাওলানা উবাইদুল্লাহ সিন্ধি ও দারুল উলুম দেওবন্দের প্রিন্সিপল মাওলানা মাহমুদ হাসান কাবুলের দিকে যাত্রা করেন। ভারতের উপজাতীয় এলাকায় একটি মুসলিম বিদ্রোহ ঘটানোর পরিকল্পনা ছিল। এ উদ্দেশ্যে উবাইদুল্লাহ সিন্ধি আফগানিস্তানের আমির হাবিবুল্লাহ খানকে ব্রিটেনের বিরুদ্ধে যুদ্ধ ঘোষণার জন্য প্রস্তাব করতে চেয়েছিলেন। অন্যদিকে মাহমুদুল হাসান জার্মান ও তুর্কিদের সাহায্য চান। মাহমুদ হাসান হেজাজের দিকে অগ্রসর হন। এর মধ্যে উবাইদুল্লাহ সিন্ধি আফগানিস্তানের আমিরের সাথে সুসম্পর্ক স্থাপনে সক্ষম হন। তাকে তুরস্কে পৌছে দিতে তার সাথে আসা অনুসারী ছাত্রদের নিয়ে কাবুলে তিনি সিদ্ধান্ত নেন যে ভারতের স্বাধীনতা আন্দোলনে প্যান-ইসলামি উদ্দেশ্য সর্বোত্তম ভূমিকা রাখতে পারবে। ব্রিটেনের বিরুদ্ধে খলিফার জিহাদে যোগদানের জন্য তিনি তুরস্ক যেতে ইচ্ছুক ছিলেন।

বার্লিন-ভারতীয় কমিটি (যা ১৯১৫ সালের পর *ভারতীয় স্বাধীনতা কমিটি* রূপ নেয়) ইন্দো-জার্মান-তুর্কি মিশনে রূপ নেয় যার আওতায় ইন্দো-ইরানি সীমান্তের উপজাতিগুলোকে ব্রিটিশদের বিরুদ্ধে হামলা চালাতে উৎসাহ দেয়ার কথা ছিল। এই গ্রুপ ১৯১৫ সালের ডিসেম্বরে কাবুলে দেওবন্দিদের সাথে মিলিত হয়। এই মিশন ভারতীয় আন্দোলনের কর্মীদের ভারতের সীমানায় নিয়ে আসার পাশাপাশি জার্মান সম্রাট, আনোয়ার পাশা ও মিশরের খেদিব আব্বাস হিলমির বার্তা নিয়ে আসে যাতে ভারতের বিরুদ্ধে অগ্রসরের কথা উল্লেখ ছিল।

## ফলাফল
মিশনের তাৎক্ষণিক উদ্দেশ্য ছিল আফগানিস্তানের আমিরের ব্রিটিশ ভারতের বিরুদ্ধে অগ্রসর হওয়া এবং আফগান সরকারের কাছ থেকে চলাচলের উন্মুক্ত পথ লাভ করা। কিন্তু পরিকল্পনা ফাস হওয়ার পর শীর্ষ দেওবন্দি নেতারা গ্রেপ্তার হন। **শাইখুল হিন্দ** বলে পরিচিত মাহমুদুল হাসানকে মক্কা থেকে গ্রেপ্তার করা হয়। তাকে হুসাইন আহমেদ মাদানিসহ মাল্টায় নির্বাসন দেয়া হয়।

## কিংবদন্তি

২০১৩ সালের জানুয়ারি ভারতের রাষ্ট্রপতি প্রণব মুখার্জি ভারতের স্বাধীনতা আন্দোলনে রেশমি রুমান আন্দোলনের স্মরণে স্মারক ডাকটিকেট প্রকাশ করেন। এছাড়াও ইতিহাসবিদ ইলা মিশ্র এই আন্দোলন নিয়ে *রেশমী রুমাল ষড়যন্ত্র: এক মুসলিম ক্রান্তিকারি আন্দোলন* নামক বই রচনা করেন।

## তথ্যসূত্র

## গ্রন্থপঞ্জি
*.
*.
*.
*.
*.

*M .E. Yapp, "That Great Mass of Unmixed Mahomedanism": Reflections on the Historical Links between the Middle East and Asia, *British Journal of Middle Eastern Studies*, Vol. 19, No. 1. (1992), pp.&nbsp;3–15.
*M. Naeem Qureshi, The 'Ulamā' of British India and the Hijrat of 1920, *Modern Asian Studies*, Vol. 13, No. 1. (1979), pp.&nbsp;41–59.

বিষয়শ্রেণী:প্রথম বিশ্বযুদ্ধ
বিষয়শ্রেণী:প্রথম বিশ্বযুদ্ধে গোয়েন্দা কার্যক্রম
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:সর্ব-ইসলামবাদ
বিষয়শ্রেণী:ভারতের স্বাধীনতা আন্দোলন
বিষয়শ্রেণী:দেওবন্দি
বিষয়শ্রেণী:মাহমুদ হাসান দেওবন্দি
মাওলানা

**মাওলানা** (আরবি:  ) একটি সম্মানসূচক উপাধি যা মুসলিম ধর্মীয় নেতার নামের শুরুতে যুক্ত করা হয়। যেমন হাসান বসরির নামের শুরুতে **মাওলানা** যুক্ত করা হতো।
মূলত মধ্য এশিয়া ও ভারত উপমহাদেশে মাদ্রাসা বা দারুল উলুম বা কোনো ইসলামি পন্ডিতের অধীনে পড়াশোনা করা স্নাতকোত্তর পাশ ব্যক্তিকে সম্বোধনের ক্ষেত্রে ব্যবহৃত হয়ে থাকে।

মাওলানা শব্দটি পাক ভারত উপমহাদেশে আলেম উলামা গনের নামের পূর্বে বিশেষ ভাবে ব্যবহার হয়ে থাকে। যেমন, মাওলানা আব্দুল লতিফ, মাওলানা হাবিবুর রহমান, মাওলানা আব্দুস সালাম, মাওলানা আদনান।

## মাওলানা শব্দের বিশ্লেষণ
শব্দটি মূলত দুটি শব্দ (তথা**مولا+نا**) যোগে গঠিত।*‘[[মাওলা]]’* শব্দের প্রায় ৩০টিঅর্থ রয়েছে।
যেমন:
*প্রভু
*বন্ধু
*সাহায্যকারী
*মনিব
*দাস
*চাচাতো ভাই
*প্রতিনিধি
*অভিভাবক
*নিকটবর্তী
*আত্মীয়
*নেতা
*গুরু
*প্রতিপালক
*সর্দার
*প্রেমিক
*প্রতিবেশী
*আনুগত্য
*প্রার্থনা
*নীরবতা
*ইবাদত
*দণ্ডায়মান
*জাহান্নাম ইত্যাদি। 

পবিত্র কুরআন শরিফে প্রায় ৪টি অর্থে **মাওলা** শব্দটি ব্যবহৃত হয়েছে। যেমন:

১.সূরা বাকারার ২৮৬ নাম্বার আয়াতে বলা হয়েছে: ﺍﻧﺖ ﻣﻮﻻﻧﺎ ﻓﺎﻧﺼﺮﻧﺎ **ﻋﻠﻰ** ﺍﻟﻘﻮﻡ ﺍﻟﻜﺎﻓﺮﻳﻦ’ এখানে শব্দটি ** অভিভাবক** অর্থে ব্যবহৃত হয়েছে।

২.সূরা হাদীদের ১৫ নাম্বার আয়াতে বলা হয়েছে: ﻓَﺎﻟْﻴَﻮْﻡَ ﻟَﺎ ﻳُﺆْﺧَﺬ**ُ ﻣِﻨﻜُﻢْ ﻓِﺪْﻳَﺔٌ ﻭَﻟَﺎ ﻣِﻦَ ﺍﻟَّﺬِﻳﻦَ ﻛَﻔَﺮُﻭﺍ ﻣَﺄْﻭَﺍﻛُﻢُ **ﺍﻟﻨَّﺎﺭُ ﻫِﻲَ ﻣَﻮْﻟَﺎﻛُﻢْ ﻭَﺑِﺌْﺲَ ﺍﻟْﻤَﺼِﻴﺮُ এখানে শব্দটি **আবাস্থল** অর্থে ব্যবহৃত হয়েছে।

৩.সূরা মুহাম্মাদের ১১নাম্বার আয়াতে বলা হয়েছে: ذلك بأن الله مولى الذين** ..**آمنوا. এখানে শব্দটি **বন্ধু** অর্থে ব্যবহৃত হয়েছে।

৪.সূরা তাহরীমের ৪নাম্বার আয়াতে বলা হয়েছে: والله مولاكم**...** এখানে **সহযোগী** অর্থে ব্যবহৃত হয়েছে।

আর তাছাড়া উর্দু ভাষায় মাওলানা শব্দটি ***উস্তাদ ও আলেমে দ্বীন*** অর্থেও ব্যবহৃত হয়। 
আমরা যেহেতু এই শব্দের ব্যবহার উর্দুভাষীদের থেকে পেয়েছি, তাই সাধারণত মাওলানা দ্বারা এই দুই অর্থই উদ্দেশ্য করা হয়ে থাকে।

## ইতিহাস

নবী মুহাম্মদের ﷺ-এর যুগ থেকেই 'মাওলা' শব্দের ব্যবহার ও'মাওলানা' বলে ডাকার প্রমাণ পাওয়া যায়। 
মুহাম্মদ ﷺ আলী (রা.) এর ব্যপারে বলেছেন- 

রাসূল ﷺ যায়েদ (রা.) কে মাওলানা বলেছেন।  

সাহাবায়ে কেরামের (রা.) একদল রাসূল ﷺ -কে মাওলানা বলেছেন।

আনসারী সাহাবীদের (রা.) একদল যাদের মধ্যে আবু আইয়্যূব আনসারী (রা.) ছিলেন আলী (রাঃ.)-কে সালাম দিতে গিয়ে 'মাওলানা' বলে ডেকেছেন।

## তথ্যসূত্র

## আরও দেখুন
*ইসলামি পরিভাষা
*মৌলভি
*মোল্লা
*শাইখ
*হাফেজ
*মাওলা

বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি সম্মানসূচক উপাধি
এটলাস পর্বতমালা

**এটলাস পর্বতমালা** (বারবার: ⵉⴷⵓⵔⴰⵔ ⵏ ⵓⴰⵟⵍⴰⵙ - idurar n Waṭlas, আরবি: جبال الأطلس, ক্লাসিক্যাল আরবি: Daran; dýrin) আফ্রিকার উত্তরপশ্চিম প্রান্তে আলজেরিয়া, মরক্কো ও তিউনিসিয়ার প্রায় ২,৫০০ কিমি (১,৬০০ মাইল) এলাকা জুড়ে বিস্তৃত একটি পর্বতশ্রেণী। এর সর্বোচ্চ শৃঙ্গ তৌবকাল (Toubkal) এর উচ্চতা ৪,১৬৫ মিটার (১৩,৬৬৫ ফুট) এবং এটি দক্ষিণপশ্চিম মরক্কোতে অবস্থিত। এটলাস পর্বতমালা ভূমধ্যসাগর এবং আটলান্টিকের উপকূলকে সাহারা মরুভূমি থেকে আলাদা করেছে। এটলাস পর্বতমালায় প্রধানত বারবার জাতিগোষ্ঠীর বাস। কিছু কিছু বারবার ভাষায় 'পর্বত' বোঝাতে 'আদরার' (Adrar) এবং 'আর্দ্রাস' (Adras) শব্দগুলো ব্যবহৃত হয়; ধারণা করা হয় এসব শব্দ থেকে এটলাস নামটির উৎপত্তি।

## তথ্যসূত্র

বিষয়শ্রেণী:মাগরেব
পুরকৌশলী

**পুর প্রকৌশলী** একজন প্রকৌশলী, যিনি পুরকৌশল চর্চা করেন – তিনি ভবন ও স্থাপনা নির্মাণের নকশা, অবকাঠামো উন্নতি, পরিকল্পনা, পরিবেশগত স্বাস্থ্য রক্ষার কাজ করে থাকেন৷ কিছু জায়গায় বাস্তু প্রকৌশলী জমি জরিপ সম্পাদন করেন ৷

## বিশেষায়িত ক্ষেত্র
পুর প্রকৌশলীদের সাধারণত নির্মাণ প্রকৌশল, ভূমিকম্প প্রকৌশল, কাঠামো প্রকৌশল, ভূমি উন্নয়ন, পরিবহন প্রকৌশল, জল প্রকৌশল এবং পরিবেশ প্রকৌশল সম্পর্কে পৃথক ভাবে জ্ঞান অর্জন করতে হয়৷

## শিক্ষা এবং লাইসেন্স
পুর প্রকৌশলে গণিত ও বিজ্ঞানের জ্ঞান গ্রহণ করতে হয়৷ পুর প্রকৌশলীদের ডিপ্লোমা, স্নাতকোত্তর প্রকৌশলী, ডক্টরেট ও পোস্ট-ডক্টরেট ডিগ্রী প্রাপ্ত হতে হয়৷

## পেশাগত সংস্থা
### এএসসিই
### আইসিই

## আরোও দেখুন

## তথ্যসূত্র

বিষয়শ্রেণী:পেশা
বিষয়শ্রেণী:পুরকৌশল
বিষয়শ্রেণী:পুরকৌশলী
বিষয়শ্রেণী:প্রকৌশল-সংশ্লিষ্ট পেশা
সাত সাগরের মাঝি

**সাত সাগরের মাঝি** কবি ফররুখ আহমদের একটি কাব্যগ্রন্থ। এতে স্থান পাওয়া একটি কবিতার নামও সাত সাগরের মাঝি। ১৯৪৪ সালের ডিসেম্বর মাসে বইটি প্রকাশিত হয়। এই বইয়ের ১৯টি কবিতার মধ্যে উল্লেখযোগ্য হচ্ছে *[[পাঞ্জেরী]], সিন্দবাদ, আকাশ-নাবিক, ডাহুক, এই সব রাত্রি* ইত্যাদি। বইটি উৎসর্গ করা হয় কবি আল্লামা ইকবালের প্রতি। বইটিতে পুনর্জাগরণের বাণী উচ্চারিত হয়েছে।

## পটভূমি
‘সাত সাগরের মাঝি’- একজন কবির প্রথম কবিতা গ্রন্থ। এই প্রথম কবিতা গ্রন্থটিই যাঁকে বাংলার কাব্যগগনে এক নক্ষত্রের মর্যাদায় আসীন করেছে। তিনি একাধারে রেনেসাঁর কবি, জাগণের কবি, ঐতিহ্যের কবি। লিখেছেন একটি জাতির জাগরণের প্রত্যাশায়। তাঁর যাদুর কলমে একে একে রচিত হয়েছে মহান সব সৃষ্টি। তাঁর সকল সৃষ্টির সেরা ‘সাত সাগরের মাঝি’ 

## মূল বিষয়বস্তু
ফররুখ আহমদের প্রথম কাব্যগ্রন্থ ‘সাত সাগরের মাঝি’র বিভিন্ন কবিতায় মুসলিম জাগরণ, বিজয় ও আত্মপ্রতিষ্ঠার প্রতীক দুঃসাহসিক নাবিক সিন্দাবাদের বিভিন্ন সফর অভিযানের আলেখ্য চিত্র রূপময় ভাষায় ফুটিয়ে তোলা হয়েছে। এ কাব্যের ‘সিন্দাবাদ’ ‘দরিয়ায়’ ‘দরিয়ার শেষ রাত্রি’, ‘শাহরিয়া’, ‘আকাশ নাবিক’ ‘বন্দরে সন্ধ্যা’, ‘ডাহুক’, ‘এই রাত্রি’, ‘পাঞ্জেরী’, ‘স্বর্ণমঙ্গল’ ‘লাশ’, ‘তুফান’, ‘হে নিশান বাহী’, ‘নিশান’, ‘আউলাদ’ ও ‘সাত সাগরের মাঝি’ প্রভৃতি কবিতায় মুসলিম ঐতিহ্যকে লালন করা হয়েছে।

সাত সাগরের মাঝি কাব্যগ্রন্থটি মুসলিম জাগরণের অন্যতম গ্রন্থ হিসেবে বিবেচনা করা হয়। আরব্য উপন্যাস, ইরান-আরবের সংস্কৃতি ও পুরাণকথা বিশেষভাবে পরিলক্ষিত হয়েছে। ইসলামের ইতিহাস ও ঐতিহ্য কাব্যটির মূল উপজীব্য। কবি বেনজির আহমেদের সহায়তায় ও অর্থায়নে কবি ফররুখ আহমদ তার শ্রেষ্ঠ কাব্যটি পাকিস্তানের জাতীয় কবি আল্লামা ইকবালকে উৎসর্গ করেন। এ-ই কাব্যের বিখ্যাত একটি উক্তি যথাক্রমেঃ "মাঝি চেয়ে দেখো দুয়ারে ডাকে জাহাজ,অচল ছবি সে,তসবির যেন দাঁড়ায়ে রয়েছে আজ।" এ কাব্যে কবি বাংলা ভাষার বিপরীতে আরবি ও ভাষার শব্দকে বেশি মূল্যয়ন করেছেন।

## নাম কবিতা
'সাত সাগরের মাঝি' কাব্যের নাম কবিতা‘সাত সাগরের মাঝি’তে যেমন আছে স্বপ্ন, সৌন্দর্যবোধ ও উজ্জীবনের প্রেরণা, তেমনি আছে আত্মধিক্কার এবং নির্যাতিত ও দুঃখ পীড়িত ক্ষুধাতুর মানুষের চিত্র। 

## তথ্যসূত্র

বিষয়শ্রেণী:কাব্যগ্রন্থ
বিষয়শ্রেণী:১৯৪৪-এর সৃষ্টিকর্ম
বিষয়শ্রেণী:বাংলা কাব্যগ্রন্থ
বিষয়শ্রেণী:ফররুখ আহমদের বই
বহুবিদ্যাবিশারদ

**বহুবিদ্যাবিশারদ** বা **বহুশাস্ত্রজ্ঞ পণ্ডিত** বলতে বহুসংখ্যক বিদ্যা বা শাস্ত্রে পাণ্ডিত্যপূর্ণ কোনও ব্যক্তিকে বোঝানো হয়। 
## তালিকা
রেনেসাঁস ও আলোকিত যুগের মহান চিন্তাবিদদের বোঝাতে এই শব্দটি প্রায় ব্যবহৃত হয়। তারা সবাই বিজ্ঞান ও কলার কয়েকটি বিষয়ে দক্ষ ছিলেন। এদের মধ্যে রয়েছেন, লিওনার্দো দা ভিঞ্চি, আল কিন্দি, মাইকেলেঞ্জেলো, গটফ্রিড লাইবনিৎস, গ্যালিলিও গ্যালিলি, বেঞ্জামিন ফ্রাঙ্কলিন, রবীন্দ্রনাথ ঠাকুর, পাওলো সারপি, ফ্রান্সিস বেকন, থমাস ব্রাউন, জোসে রিজাল, মাইকেল সারভেটাস, জাবির ইবনে হাইয়ান, ইবনে সিনা, আল হাসান ইবনুল হাইসাম, আল-খারেজমি ও ওমর খৈয়াম।

## অন্য ভাষায়
পাশ্চাত্যে ইংরেজি ভাষায় বহুবিদ্যাবিশারদকে "পলিম্যাথ" ডাকা হয়, যেটি গ্রিক শব্দ "পোলিমাথিস" (, **) থেকে এসেছে, যার অর্থ "যিনি অনেক শিখেছেন"। সপ্তদশ শতকে সর্বপ্রথম এই "পলিম্যাথ" শব্দটি ব্যবহার করা হয়। এর আগে "পলিহিস্টর" (Polyhistor) শব্দটিও ব্যবহৃত হত।
## আরো দেখুন
* ইবনে সিনা 
* জাবির ইবনে হাইয়ান
* হাসান ইবনুল হায়সাম
* ওমর খৈয়াম
* লিওনার্দো দা ভিঞ্চি
* গণিতবিদদের তালিকা

## তথ্যসূত্র

## আরও পড়ুন
* Frost, Martin, "Polymath: A Renaissance Man"
* Mirchandani, Vinnie, ''The New Polymath: Profiles in Compound-Technology Innovations", John Wiley & Sons, 2010
*Grafton, A, 'The World of the Polyhistors: Humanism and Encyclopedism’, Central European History, 18: 31–47. (1985)
*Waquet, F, (ed.)  'Mapping the World of Learning: The ‘Polyhistor’ of Daniel Georg  Morhof' (2000)
*Herbert Jaumann, "Was ist ein Polyhistor? Gehversuche auf einem verlassenen Terrain," Studia Leibnitiana, 22 (1990), 76-89

বিষয়শ্রেণী:আলোকিত যুগ
বিষয়শ্রেণী:রেনেসাঁ
বিষয়শ্রেণী:চিন্তা
অ্যানি লোরাক

**ক্যারোলিনা মিরোস্লাভিভনা কুয়েক** () (জন্ম সেপ্টেম্বর ২৭, ১৯৭৮; **অ্যানি লোরাক** নামেই সর্বাধিক পরিচিত), একজন ইউক্রেনীয় গায়িকা, অভিনেত্রী, উদ্যোক্তা এবং সাবেক জাতিসংঘ শান্তি দূত। অ্যানি লোরাক ইউক্রেনের সবচেয়ে সমানজনক স্বীকৃতি পিপলস আর্টিস্ট অফ ইউক্রেন লাভ করেছেন। ইউক্রেনে অ্যানি লোরাক তার সময়কার অন্যতম ক্ষমতাবান ও প্রভাবশালী নারী। এছাড়া তিনি পূর্ব ইউরোপের অন্যম সুন্দী নারীর স্বীকৃতিও লাভ করেছেন।

২০০৮ সালের ইউরোভিশন সঙ্গীত প্রতিযোগিতায় অ্যানি দ্বিতীয় স্থান অর্জন করেন।

## প্রাথমিক জীবন
অ্যানি লোরাক মাত্র চার বছর বয়সে গায়িকা হবার স্বপ্ন দেখতেন। বিদ্যালয়ে পড়াকালীন তিনি অনেক অনুষ্ঠানে সঙ্গীত পরিবেশন করেছেন। ১৯৯২ সালে তিনি ইউক্রেনের জনপ্রিয় সঙ্গীত প্রতিযোগিতা পারভোটসভিট-এ অংশগ্রহণ করেন এবং তাতে প্রথম স্থান লাভ করেন। এখানে তিনি এক সঙ্গীত প্রযোজকের সাথে পরিচিত হন, যার সাথে পরবর্তী সময়ে অ্যানি কাজ করেছেন। ১৪ বছর বয়সে অ্যানি তার প্রথম পেশাগত চুক্তি সম্পাদন করেন একটি রেকর্ড লেবেলের সাথে। ১৯৯৫ সালে মস্কোর একটি জনপ্রিয় টেলিভিশন প্রতিযোগিতায় তিনি অংশগ্রহণ করেন এবং সেখানে তিনি অ্যানি লোরাক ছদ্মনাম প্রথম ব্যবহার করেন। এর কারণ ছিল, ওই অনুষ্ঠানটিতে ক্যারোলিনা কুয়েক নামে আরেক রাশিয়ান সঙ্গীতশিল্পী ছিলেন, ফলে তাকে অন্য একটি নাম ব্যবহার করতে হয়। ১৯৯৫ সালে অ্যানি ইউক্রেনের রাজধানী কিয়েভ-এ স্থানান্তরিত হন। এসময়ে তিনি ইউক্রেনের অন্যতম জনপ্রিয় সঙ্গীতশিল্পী হয়ে উঠেন। ১৯৯৬ সালে অ্যানি যুক্তরাষ্ট্রের ইউ ইয়র্কের বিগ অ্যাপল মিউজিক প্রতিযোগিতা জয়লাভ করেন।

## তথ্যসূত্র

## বহিঃসংযোগ

* 

বিষয়শ্রেণী:ইউক্রেনীয় সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:রুশ ভাষার সঙ্গীতশিল্পী
বিষয়শ্রেণী:রুশ পপ সঙ্গীতশিল্পী
বিষয়শ্রেণী:২১শ শতাব্দীর রুশ গায়িকা
জিম্বাবুয়ে জাতীয় ক্রিকেট দলের অধিনায়কদের তালিকা

[thumb|right|upright|২০০১ সালে [গ্রান্ট ফ্লাওয়ার একটিমাত্র ওডিআইয়ে জিম্বাবুয়ে ক্রিকেট দলে অধিনায়কত্ব করেন|alt=A man in a yellow shirt with a blue collar, wearing reflective sunglasses and a baseball cap, in front of foliage]]
অত্র নিবন্ধটি আন্তর্জাতিক পর্যায়ে **জিম্বাবুয়ে জাতীয় ক্রিকেট দলের অধিনায়কের তালিকা**। ৬ জুলাই, ১৯৯২ তারিখে আন্তর্জাতিক ক্রিকেট কাউন্সিল (আইসিসি) কর্তৃক জিম্বাবুয়ে ক্রিকেট দল পূর্ণাঙ্গ সদস্যের মর্যাদা পায় ও টেস্ট ক্রিকেট খেলায় অংশগ্রহণের যোগ্যতা লাভ করে। এরপূর্বে জিম্বাবুয়ে স্বাধীনতা লাভ ও আন্তর্জাতিক স্বীকৃতির একবছর পর ২১ জুলাই, ১৯৮১ তারিখে দলটি সহযোগী সদস্য ছিল। আইসিসিতে যোগদানের পূর্বে রোডেশিয়া দক্ষিণ আফ্রিকার ঘরোয়া প্রতিযোগিতা কারি কাপে অংশগ্রহণ করতো। ৩০ আগস্ট, ২০১৪ তারিখ পর্যন্ত জিম্বাবুয়ের টেস্ট দলে ৯জন, একদিনের আন্তর্জাতিক দলে ১৬জন ও টুয়েন্টি২০ আন্তর্জাতিকে ৩জন দলের অধিনায়কত্ব করেন। এছাড়াও অনেকেই যুবদের দলে নেতৃত্ব দিয়েছেন।

## টেস্ট অধিনায়ক
৩০ আগস্ট, ২০১৪ তারিখ পর্যন্ত নয়জন ক্রিকেটার জিম্বাবুয়ের ক্রিকেট দলে কমপক্ষে একটি টেস্টে নেতৃত্ব দিয়েছেন। তারা ২২ সেপ্টেম্বর, ২০০৫ তারিখে টেস্ট ক্রিকেট থেকে স্বেচ্ছা নির্বাসনের পূর্বে ভারতের বিপক্ষে ২য় টেস্টে অংশ নেয়। যে-সকল খেলোয়াড়ের পাশে ড্যাগার (†) চিহ্ন রয়েছে তারা কমপক্ষে একটি টেস্টে নেতৃত্ব দিয়েছেন ও সহঃ অধিনায়ক কিংবা অন্য কোন কারণে সিরিজের অধিনায়কের দায়িত্ব পেয়েছেন।

## একদিনের আন্তর্জাতিক অধিনায়ক
৩০ আগস্ট, ২০১৪ তারিখ পর্যন্ত ষোলজন ক্রিকেটার জিম্বাবুয়ের ক্রিকেট দলে কমপক্ষে একটি একদিনের আন্তর্জাতিকে নেতৃত্ব দিয়েছেন।

১অ্যান্ডি ফ্লাওয়ার ও গ্র্যান্ট ফ্লাওয়ার - উভয়ে সহোদর ভাই।

## টুয়েন্টি২০ আন্তর্জাতিক অধিনায়ক
৩০ অক্টোবর, ২০১৪ তারিখ পর্যন্ত তিনজন ক্রিকেটার কমপক্ষে একটি টুয়েন্টি২০ আন্তর্জাতিকে অধিনায়কত্ব করেছেন:

## যুবদের ক্রিকেট

### টেস্ট অধিনায়ক
দুইজন ক্রিকেটার জিম্বাবুয়ে অনূর্ধ্ব-১৯ ক্রিকেট দলে কমপক্ষে একটি টেস্ট খেলায় অধিনায়কত্ব করেছেন:

### যুবদের একদিনের আন্তর্জাতিকে অধিনায়ক
উনিশজন ক্রিকেটার জিম্বাবুয়ে অনূর্ধ্ব-১৯ ক্রিকেট দলে কমপক্ষে একটি একদিনের আন্তর্জাতিকে অধিনায়কত্ব করেছেন:

## আইসিসি ট্রফি
টেস্ট ক্রিকেট-বহির্ভূত দলগুলোর শীর্ষস্থানীয় একদিনের প্রতিযোগিতা হচ্ছে আইসিসি ট্রফি। ১৯৯২ সালে টেস্ট মর্যাদা প্রাপ্তির পূর্বে জিম্বাবুয়ে এ প্রতিযোগিতায় অংশগ্রহণ করতো। দুইজন ক্রিকেটার জিম্বাবুয়ে দলের পক্ষে আইসিসি ট্রফিতে অধিনায়কত্ব করেন।

## আরও দেখুন
* মার্ক টেলর
* অধিনায়ক
* বাংলাদেশ জাতীয় ক্রিকেট দলের অধিনায়কদের তালিকা

## পাদটীকা


## তথ্যসূত্র
;সাধারণ

* 
* 
* 
* 
* 

;নির্দিষ্ট

## বহিঃসংযোগ

বিষয়শ্রেণী:জিম্বাবুয়ে জাতীয় ক্রিকেট দলের অধিনায়ক
বিষয়শ্রেণী:আন্তর্জাতিক ক্রিকেটে জিম্বাবুয়ে
বিষয়শ্রেণী:জিম্বাবুয়ীয় ক্রিকেটারদের তালিকা
বিষয়শ্রেণী:ক্রিকেট অধিনায়কদের তালিকা
ব্দুদ-'জোম্স-গ্লিং-পা

**ব্দুদ-'জোম্স-গ্লিং-পা** () (১৮৩৫-১৯০৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুকায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তি অনুসারে তাকে পদ্মসম্ভবের পঁচিশজন প্রধান শিষ্যের অন্যতম খ্যে'উ-ছুং-লো-ত্সা-বার অবতার রূপে মনে করা হয়।

## সংক্ষিপ্ত জীবনী
ব্দুদ-'জোম্স-গ্লিং-পা ১৮৩৫ খ্রিষ্টাব্দে তিব্বতের ম্গো-লোগ () অঞ্চলের গ্সের-থাল () উপত্যকায় গ্নুব্স () পরিবারগোষ্ঠীতে জন্মগ্রহণ করেন। তিনি পঁচিশ খন্ড লুকায়িত প্রাচীন গ্রন্থ আবিষ্কার করেন, যা একত্রে ব্দুদ-'জোম্স-গ্তের-গ্সার () বা ব্দুদ-'জোম্সের নূতন সম্পদ নামে পরিচিত হয়। এই গ্রন্থগুলির মধ্যে অতিযোগ তত্ত্বের ওপর লিখিত খ্রোস-মা-নাগ-মো () এবং গ্নাস-লুগ্স-রাং-ব্যুং () গ্রন্থ দুইটি উল্লেখযোগ্য। ব্দুদ-'জোম্স-গ্লিং-পার সাতজন সন্তানই বিভিন্ন উল্লেখযোগ্য অবতারী লামা ইসেবে চিহ্নিত হন।

## তথ্যসূত্র

## আরো পড়ুন
*Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p.&nbsp;354.
*Dudjom Lingpa. 1994. Buddhahood Without Meditation: A Visionary Account Known as Refining Apparent Phenomena (Nang jang). (), Richard Barron,  trans. Junction City: Padma Publishing. 
*Traktung Dudjom Lingpa. 2011. A Clear Mirror: The Visionary Autobiography of a Tibetan Master, tr. by Chönyi Drolma. Kathmandu: Rangjung Yeshe Publications.

বিষয়শ্রেণী:গ্তের-স্তোন
বিষয়শ্রেণী:১৮৩৫-এ জন্ম
বিষয়শ্রেণী:১৯০৪-এ মৃত্যু
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো

**সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো** () (১৮৯২-১৯৪০) তিব্বতের একজন বিখ্যাত বৌদ্ধ সাধিকা ছিলেন।

## প্রথম জীবন
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো ১৮৯২ খ্রিষ্টাব্দে তিব্বতের লাসা শহরের এক ধনী ও রাজনৈতিক ভাবে শক্তিশালী পরিবারে জন্মগ্রহণ করেন। তার পিতার নাম ছিল ল্হা-স্রাস-ব্যাম্স-পা-ম্গোন-পো () এবং মাতার নাম ছিল ত্শে-রিং-ছোস-'দ্জোম ()। শৈশবে ধর্মের প্রতি অনুরক্ত হলেও তার পিতা তাকে চীনা শিক্ষায় শিক্ষিত করে লাসা শহরের রাজনৈতিক অভিজাতদের দলভুক্ত করতে চেয়েছিলেন। দশ বছর বয়স হলে তার পিতা তাকে এক চীনা নেতার পুত্রের সাথে বিবাহ দেওয়ার চেষ্টা করলে তিনি অধিক মাত্রায় আফিং সেবন করে আত্মহত্যার চেষ্টা করেন। পরে তিনি তার বাড়ি থেকে পালিয়ে যেতে সমর্থ হন এবং একদল তীর্থযাত্রীর সাথে লাসা থেকে ম্গো-লোগ () যাত্রা করেন। অত্যন্ত কঠিন ও দুর্গম যাত্রাপথ এবং হিমাঙ্কের নিচে তাপমাত্রার কারণে তাকে দুঃসহ কষ্টের সম্মখীন হতে হয়। এই তীর্থযাত্রীদের মধ্যে তিনি ব্দুদ-'জোম্স-গ্লিং-পা () নামক বিখ্যাত র্ন্যিং-মা গ্তের-স্তোনের পুত্র দ্রি-মেদ-'ওদ-জেরের () সাক্ষাতলাভ করেন এবং তার প্রতি আকৃষ্ট হন। কিন্তু দ্রি-মেদ-'ওদ-জেরের স্ত্রী আ-স্ক্যোং-ব্জা'র () তার প্রতি হিংসাপূর্ণ আচরণের ফলে তাকে ম্গো-লোগ ছেড়ে চলে যেতে হয়। তিনি এরপর একটি যাযাবর পরিবারে একজন পরিচারিকার কাজ করেন।

## পরবর্তী জীবন
সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো পরবর্তীকালে ব্দুদ-'দুল-দ্বাং-ফ্যুগ-গ্লিং-পা () নামক র্ন্যিং-মা গ্তের-স্তোনের পুত্র ম্গার-রা-র্গ্যাল-স্রাসকে () বিবাহ করেন। তিনি দ্ব্যাংস-চান-স্গ্রোন-মা () নামক এক কন্যা এবং রিগ-'দ্জিন-'গ্যুর-মেদ-র্দো-র্জে () নামক এক পুত্রসন্তানের জন্ম দেন। ম্গার-রা-র্গ্যাল-স্রাস তাকে ধর্মীয় শিক্ষাপ্রদানে বাধা প্রদান করতেন বলে তার বৈবাহিক জীবন সুখকর ছিল না। দ্রি-মেদ-'ওদ-জেরের প্রতি তার আকর্ষণকে লক্ষ্য করে ম্গার-রা-র্গ্যাল-স্রাস তাকে দ্রি-মেদ-'ওদ-জেরেরর নিকট তাকে পাঠিয়ে দেওয়ার সিদ্ধান্ত নেন এবং তিন বছর তিনি তার সঙ্গে বসবাস করেন। তিন বছর পরে দ্রি-মেদ-'ওদ-জেরের মৃত্যু হলে তার শিষ্য ব্শোদ-স্প্রুল-স্না-ত্শোগ্স-রাং-গ্রোল () তাকে তার বিহারে বসবাস করার আমন্ত্রণ জানান। এই সময় তিনি বেশ কয়েকজন অবতারী লামাদের শিক্ষাপ্রদান করেন।

## তথ্যসূত্র

## আরো পড়ুন
*Jacoby, Sarah. 2009. "To be or not to be Celibate: Morality and Consort Practices According to the Treasure Revealer Sera Khandro’s (1892-1940) Auto/biographical Writings." In Jacoby, Sarah, and Antonio Terrone (eds), Buddhism beyond the Monastery: Tantric Practices and their Performers in Modern Tibet. Leiden: Brill.
*Jacoby, Sarah. 2009-2010. "This Inferior Female Body:’ Reflections on Life as a Treasure Revealer Through the Autobiographical Eyes of Se ra mkha’ ‘gro (Bde ba’i rdo rje, 1892-1940)." Journal of the International Association of Buddhist Studies, vol. 32, no. 1-2, pp.&nbsp;115–150.

বিষয়শ্রেণী:১৮৯২-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:তিব্বতী বৌদ্ধ সাধিকা
'জিগ্স-মেদ-ব্স্তান-পা'ই-ন্যি-মা

থাম্ব|'জিগ্স-মেদ-ব্স্তান-পা'ই-ন্যি-মা
**'জিগ্স-মেদ-ব্স্তান-পা'ই-ন্যি-মা** () (১৮৬৫-১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।

## জন্ম
'জিগ্স-মেদ-ব্স্তান-পা'ই-ন্যি-মা ১৮৬৫ খ্রিষ্টাব্দে তিব্বতের র্মা () উপত্যকায় ল্চাগস-রি-'ওদ-বার () নামক স্থানে গ্নুবস () পরিবারগোষ্ঠীতে জন্মগ্রহণ করেন। তার পিতা ব্দুদ-'জোম্স-গ্লিং-পা () একজন বিখ্যাত গ্তের-স্তোন ছিলেন। তার মাতার নাম ছিল ব্সোদ-নাম্স-'ত্শো ()।

## শিক্ষা
মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে 'জিগ্স-মেদ-ফুন-ত্শোগস-'ব্যুং-গ্নাস () নামক দ্বিতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং ১৮৭০ খ্রিষ্টাব্দে তাকে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক বিহারে অধিষ্ঠিত করেন। এই সময় পে-মা-র্দো-র্জে (), 'জু-মি-ফাম-র্গ্যা-ম্ত্শো (), লাস-রাব-গ্লিং-পা (), 'জা'-পা-ম্দো-স্ঙ্গাগ্স-র্গ্যা-ম্ত্শো (), 'জাম-দ্ব্যাংস-ম্খ্যেন-ব্র্ত্সে'ই-দ্বাং-পো () প্রভৃতি বিখ্যাত লামারা তার উল্লেখযোগ্য শিক্ষক ছিলেন। এছাড়া দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো () তাকে বোধিসত্ত্বচর্যাবতার সম্বন্ধে শিক্ষাদান করেন।

## বিহার সম্প্রসারণ
পে-মা-'বুম () নামক স্থানীয় শাসকের পৃষ্ঠপোষকতায় তিনি গ্ত্সাং-ছেন-দ্ঙ্গোস-গ্রুব-দ্পাল-'বার-গ্লিং () বৌদ্ধ মঠের সম্প্রসারণে মনোযোগী হন। ১৮৮০-এর দশকে তিনি এই বিহারের মূল মন্দির ও একটি বৃহদাকার স্তূপের পুনর্নির্মাণ করান। এই বিহারে তিনি গুহ্যগর্ভতন্ত্র ও বোধিসত্ত্বচর্যাবতারের ওপর শিক্ষা প্রদান করেন।

## রচনা
'জিগ্স-মেদ-ব্স্তান-পা'ই-ন্যি-মা একুশ বছর বয়সে লেগ্স-ব্শাদ-দ্গা'-স্তোন () এবং পরবর্তিকালে ম্দ্জোদ-ক্যি-ল্দে-মিগ () নামক গুহ্যগর্ভতন্ত্রের ওপর দুইটি টীকাভাষ্য রচনা করেন। এছাড়াও তিনি ব্যাং-ছুব-সেম্স-দপা'ই-ব্জুং (), গ্তের-গ্যি-র্নাম-ব্শাদ (), স্ক্যিদ-স্দুগ-লাম-খ্যের () নামক আরো তিনটি গ্রন্থ রচনা করেন।

## তথ্যসূত্র

## আরো পড়ুন
* Tulku Thondup. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala, 1996.
* Nyoshul Khenpo. A Marvelous Garland of Rare Gems. Translated by Richard Barron. Junction City, California: Padma Publication, 2005.
* Collected Miscellaneous Writings of the Successive Embodiments of the Rdo Grub chen. 1977. Gangtok: Lama Dodrup Sangyay. (pp.&nbsp;403–419)

বিষয়শ্রেণী:১৮৬৫-এ জন্ম
বিষয়শ্রেণী:১৯২৬-এ মৃত্যু
বিষয়শ্রেণী:দোদ্রুপছেন রিনপোছে
অজিৎ বরুয়া

**অজিৎ বরুয়া** () একজন অসমীয়া কবি, সাহিত্যিক ও অনুবাদক। *ব্রহ্মপুত্র ইত্যাদি পদ্য* নামক কাব্যগ্রন্থের জন্য তিনি সাহিত্য অকাদেমি পুরস্কার লাভ করেন। ২০১৫ সনের ৩ এপ্রিলে অজিৎ বরুয়ার মৃত্যু হয়।

## জন্ম ও শিক্ষা
১৯২৬ সনের ১৯ আগস্ট অসমের গুয়াহাটির উজানবজারের নিকটবর্তী যোরপুখুরী নামক স্থানে অজিৎ বরুয়ার জন্ম হয়। তার পিতার নাম চান্দকুছির মল্ল বুজবরুয়া ও মাতার নাম পদ্মলতা বরুয়া। তিনি পণ্ডিত আনন্দরাম বরুয়ার নাতি ছিলেন।
অজিৎ বরুয়া কলেজিয়েট থেকে প্রবেশিকা, কটন কলেজ থেকে ইংরেজি বিষয়ে স্নাতক, কলকাতা বিশ্ববিদ্যালয় থেকে ইংরেজি বিষয়ে স্নাতকোত্তর ও আইন ডিগ্রী লাভ করেন। তিনি ফরাসি ভাষার অধ্যয়ন করেছিলেন। তিনি পেরিসের ইন্টারনেশনেল ইন্সটিটিউড ও পাব্লিক অ্যাডমিনিস্ট্রেশন-এর ডিগ্রীধারী।

## কর্মজীবন
১৯৫০ সনের নগাঁও মহাবিদ্যালয়ের ইংরেজি বিভাগের প্রবক্তারুপে চাকুরিতে যোগদান করেন। ভারতীয় প্রশাসনিক কর্তৃক (আই.এ.এস ১৯৭১), অসম উদ্যোগ বিভাগের নির্দেশক, অসম রাজস্ব বিভাগের সচিব ও পরবর্তী সময়ে আয়ুক্ত ও সচিব (১৯৮৩), সাময়িকভাবে অসম রাজস্ব বিভাগের অধ্যক্ষ (১৯৮৪) ইত্যাদি বিভিন্ন পদে কার্যনির্বাহ করেন। ১৯৮৬ সনের ৩০ নভেম্বরে তিনি চাকুরি জীবন থেকে অবসর গ্রহণ করেন।

## সাহিত্যিক অবদান
অজিৎ বরুয়া ১৯৩৭ সন থেকে কবিতা রচনা করেন। ১৯৮২ সনের ধরনীধর দাস রচিত অভিযান নামক আলোচনা পত্রিকায় তার তাজমহল নামক একটি কবিতা প্রকাশ পায়। তারপর জয়ন্তী, সংলাপ ও রামধেনু ইত্যাদি আলোচনা পত্রিকায়ও তার কবিতা প্রকাশ পায়।

### প্রকাশিত গ্রন্থ
* From the Assamese (১৯৯০, ইংরেজি ভাষায়)।
* সাহিত্যর বিষয়ে (১৯৯১)
* ব্রহ্মপুত্র, ফ্রিৎজোফ্রেনয়া ইত্যাদি (১৯৯১, বাংলা ভাষায়)।
* পদ্যর পাছত কাব্য
* "প্লেগ" (মূল: ফরাসি উপন্যাস)
* এখন প্রেমর উপন্যাস (১৯৯২)

### কবিতা পুথি
* কিছুমান পদ্য আরু গান (১৯৮২)
* "ব্রহ্মপুত্র ইত্যাদি পদ্য" (১৯৮৯)

## পুরস্কার ও সম্মান
অজিৎ ররুয়া তার সাহিত্যিক অবদানের জন্য বিভিন্ন অনুষ্ঠানে বিভিন্ন সময়ে পুরস্কার লাভ করেছেন। তারমধ্যে কয়েকটি উল্লেখযোগ্য পুরস্কার হচ্ছে:
* ভারতীয় ভাষা পরিষদ পুরস্কার
* সাহিত্য অকাদেমি পুরস্কার
* নিজরা কবি শৈলধর রাজখোয়া স্মৃতি পুরস্কার।
* পদ্মনাথ বিদ্যাবিনোদ স্মারক সাহিত্য পুরস্কার

## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:অসমীয়া ভাষার কবি
বিষয়শ্রেণী:১৯২৬-এ জন্ম
বিষয়শ্রেণী:২০১৫-এ মৃত্যু